Oficiālais Vēstnesis L 096 , 28/03/1998 Lpp. 0042 - 0044



Oslo un parīzes konvencijas par jūras piesārņojuma novēršanu Oslo un parīzes komisiju kopējā sanāksme oslo, 1996. gada 17.21. junijs Parcom Lēmums 96/1 par pakāpenisku heksahloretāna izmantošanas izbeigšanu krāsaino metālu rūpniecībā ATGĀDINOT PARCOM Lēmumu 92/4 par pakāpenisku heksahloretāna (HHE) izmantošanas izbeigšanu alumīnija apstrādes rūpniecībā un alumīnija ieguves rūpniecībā ar integrētām lietuvēm; ATGĀDINOT PARCOM Lēmumu 93/1 par pakāpenisku heksahloretāna (HHE) izmantošanas izbeigšanu krāsaino metālu rūpniecībā; UZSKATOT, ka halogēnorganiskie savienojumi, kas ir toksiski, stabili un spēj bioakumulēties, ir jūras piesārņojuma cēlonis, kam nepieciešami steidzami pasākumi; UZSKATOT, ka minētās vielas ir Parīzes Konvencijas prioritāšu sarakstā; UZSKATOT, ka heksahloretāns līdz šim krāsaino metālu rūpniecībā ir lietots galvenokārt kā degazētājs magnija un vara lietuvēs; UZSKATOT, ka jau pastāv citas sistēmas un alternatīvas vielas, ar ko var sasniegt līdzīgu vai pat labāku tehnoloģisko efektivitāti un darbību un ka dažas no alternatīvajām metodēm ir saistītas ar mazāku ekoloģijas risku; UZSKATOT, ka dažiem pielietojuma veidiem magnija un alumīnija sakausējumu ražošanā ir nepieciešams mazām un vidējām lietuvēm piešķirt pamatotu laika posmu pielāgošanai, KONVENCIJAS PAR SAUSZEMES AVOTU RADĪTA JŪRAS PIESĀRŅOJUMA NOVĒRŠANU LĪGUMSLĒDZĒJAS PUSES NOLEMJ. 1. Programmas un pasākumi 1.1. Visus HHE izmantošanas veidus alumīnija rūpniecībā (iekļaujot integrētas un neintegrētas alumīnija lietuves) pakāpeniski izbeidz, cik iespējams, līdz 1996. gada 31. decembrim un vēlākais līdz 1997. gada 31. decembrim. 1.2. Visus HHE izmantošanas veidus pārējā krāsaino metālu rūpniecībā pakāpeniski izbeidz līdz 1997. gada 31. decembrim. 1.3. Kā šā lēmuma izņēmumus heksahloretānu var izmantot: a) graudiņu attīrīšanā magnija sakausējumu AZ81, AZ91 un AZ92 ražošanā; b) neintegrētās alumīnija lietuvēs, kas ražo specializētus lējumus lietojumiem, kuriem vajadzīgi augsti kvalitātes un drošības standarti, un kas vidēji patērē mazāk par 1,5 kg hekshloretāna dienā. Šo izņēmumu vajadzīgumu pārskatīs 1998. gadā. 1.4. Iespējamās alternatīvās tehnoloģijas attiecībā uz risku un ieguvumiem novērtēs kompetentās iestādes. 2. Stāšanās spēkā 2.1. Šis lēmums aizstāj PARCOM Lēmumus 92/4 un 93/1, stājoties spēkā no dienas, kad sekretariāts ir saņēmis apstiprinājumu no Līgumslēdzējām pusēm, kurām ir vismaz trīs ceturtdaļas no kopējā balsu skaita Parīzes Komisijā, ka tās var veikt aizstāšanu. 2.2. Aizstāšana katrai Līgumslēdzējai pusei stājas spēkā no: a) dienas, kas minēta 2.1. apakšpunktā vai b) dienas, kad tā nosūta šādu paziņojumu sekretariātam, atkarībā no tā, kura ir vēlāka. 3. Ziņojums par īstenošanu 3.1. Ziņojums par šā lēmuma īstenošanu jāsniedz attiecīgās OSPAR darba grupas sanāksmē, kas ir pirms OSPAR 1999. gada sanāksmes. Ziņojumā, cik iespējams, jāizmanto pielikumā izklāstītais formāts. -------------------------------------------------- PIELIKUMS Ziņojuma par īstenošanu formāts attiecībā uz PARCOM LĒMUMU 96/1 par pakāpenisku heksahloretāna lietošanas izbeigšanu krāsaino metālu rūpniecībā +++++ TIFF +++++ --------------------------------------------------